|  |  |  |  |  |  |
| --- | --- | --- | --- | --- | --- |
| **Bieloruská sovietska socialistická republika*Беларуская Савецкая Сацыялістычная Рэспубліка***

|  |  |  |
| --- | --- | --- |
| ← Bieloruská ľudová republika ← Litovsko-bieloruská sovietska socialistická republika | **1919 – 1991** | Bielorusko → |

|  |  |
| --- | --- |
| Vlajka štátuvlajka | Štátny znakznak |

 |
| **Geografia**

|  |
| --- |
| Mapa štátu |

 |
| Hlavné mesto | Minsk |
| Rozloha | 207 600 km²  |
| **Obyvateľstvo** |
| Počet obyvateľov | 10 151 806 (1989) |
| Národnostné zloženie | Bielorusi, Rusi |
| Jazyky | bieloruština a ruština |
| Náboženstvo | štátom propagovaný ateizmus; ďalej pravoslávny |
| **Štátny útvar** |
| Štátne zriadenie | socialistická republika (od roku 1922 jedna zo sovietskych socialistických republík) |
| Materský štát | Sovietsky zväz (1922 – 1991) |
| Mena | sovietsky rubeľ |
| Vznik | 1. januára 1919 (vytvorenie SSR Bielorusko) |
| Zánik | 25. augusta 1991 (vyhlásenie nezávislosti od ZSSR)19. septembra 1991 (premenovanie na Bieloruskú republiku)26. decembra 1991 (oficiálny vznik nezávislého Bieloruska) |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Bieloruská ľudová republika | Bieloruská ľudová republika |
| Litovsko-bieloruská sovietska socialistická republika | Litovsko-bieloruská sovietska socialistická republika |

 | **Nástupnícke štáty:**

|  |  |
| --- | --- |
| Bielorusko | Bielorusko |

 |

 |

**Bieloruská sovietska socialistická republika** (bielorusky *Беларуская Савецкая Сацыялістычная Рэспубліка*, slovenské skratky **Bieloruská SSR** a **BSSR**) bola zväzová republika Sovietskeho zväzu, existujúca v rokoch 1919 – 1991. Zanikla rozpadom ZSSR a následným obnovením bieloruskej samostatnosti.

Dejiny
------

V dôsledku chaosu 1. svetovej vojny a občianskej vojny došlo 25. marca 1918 k vyhláseniu bieloruskej nezávislosti od Ruska. Bieloruská ľudová republika však existovala len necelý rok. Časom sa aj v Bielorusku presadila boľševická revolúcia, a tak 1. januára 1919 bola vo Smolensku vyhlásená Bieloruská zväzová socialistická republika. Červená armáda obsadila Minsk 5. januára 1919.

V dôsledku poľsko-boľševickej vojny prišlo Bielorusko o západnú časť svojho územia, ktoré pripadlo Poľsku. V rokoch 1924 – 1926 získala Bieloruská SSR od Ruskej SFSR Vitebskú, Gomeľskú a časť Smolenskej gubernie, kde bola prevaha bieloruského obyvateľstva. Po vpáde Sovietskeho zväzu do východných časti Poľska v roku 1939 získala Bieloruská SSR svoje západné územie naspäť. Po vpáde nacistických vojsk do Sovietskeho zväzu bolo Bielorusko rýchlo okupované. V rozsiahlom kotli medzi Minskom a Barysavom Nemci zajali asi 250 000 sovietskych vojakov. Veľké množstvo sovietskych vojakov sa v zalesnenom teréne rozptýlilo a vyhýbalo sa zajatiu. Do roku 1944 tu vzniklo veľké množstvo partizánskych skupín. Nacisti rozpútali voči partizánom a bieloruskému obyvateľstvu kruté represálie. Počas vojny bolo čiastočne alebo úplne vypálených 5295 bieloruských obcí (z celkového počtu 9200). Počas okupácie zahynulo alebo bolo nezvestných 2 230 000 ľudí (asi štvrtina z pôvodných 8 910 000 ľudí, žijúcich na území v roku 1939). Symbolom krutého nacistického teroru sa stala obec Chatyň, ktorú nacisti vypálili a pripravili o život brutálnym spôsobom aj takmer všetkých jej obyvateľov. Krajina bola oslobodená počas operácie Bagration v lete 1944.

27. júna 1990 vyhlásilo Bielorusko svoju zvrchovanosť a v dôsledku rozpadu ZSSR nakoniec 25. augusta 1991 aj plnú samostatnosť.

Galéria
-------

* Samostatná Bieloruská ľudová republika roku 1918Samostatná Bieloruská ľudová republika roku 1918
* Bieloruská SSR roku 1926Bieloruská SSR roku 1926
* Bieloruská SSR roku 1940 (oproti neskoršiemu stavu zahŕňala okolie Białystoku)Bieloruská SSR roku 1940 (oproti neskoršiemu stavu zahŕňala okolie Białystoku)

Pozri aj
--------

* Bielorusko
* Dejiny Bieloruska
* Sovietsky zväz

Iné projekty
------------

Commons
* Spolupracuj na Commons Commons ponúka multimediálne súbory na tému **Bieloruská sovietska socialistická republika**

Zdroj
-----

* *Tento článok je čiastočný alebo úplný preklad článku Běloruská sovětská socialistická republika na českej Wikipédii (číslo revízie nebolo určené).*

| * z
* d
* u
Zväzové republiky Sovietskeho zväzu |
| --- |
| Hlavné republiky | 
* Arménska SSR
* Azerbajdžanská SSR
* Bieloruská SSR
* Estónska SSR
* Gruzínska SSR
* Kazašská SSR
* Kirgizská SSR
* Litovská SSR
* Lotyšská SSR
* Moldavská SSR
* Ruská SFSR
* Tadžická SSR
* Turkménska SSR
* Ukrajinská SSR
* Uzbecká SSR

 | Sovietska vlajka |
| Krátkodobé republiky | 
* Karelsko-fínska SSR (1940–1956)
* Zakaukazská SFSR (1922–1936)
* Chorezmská SSR (1923–1924)
* Bucharská SSR (1924)

 |